ΓΡΑΠΤΗ ΕΡΩΤΗΣΗ E-1770/03

υποβολή: Dominique Vlasto (PPE-DE) προς το Συμβούλιο

(28 Μαΐου 2003)

Θέμα: Αποκατάσταση από το Ταμείο IOPC των ζημιών που προξένησε το ναυάγιο του Prestige

Το ναυάγιο του Prestige έγινε στις 13 Νοεμβρίου 2002. Στις 9 Μαΐου το Ταμείο IOPC ανακοίνωσε ότι τα θύματα της πετρελαιοκηλίδας του Prestige θα εισπράξουν κατ' αρχάς 15 % της εκτιμώμενης ζημίας, το συνολικό ύψος της οποίας προσεγγίζει το 1 δισ. ευρώ.

Ο ερωτών συμμερίζεται την αγανάκτηση των θυμάτων, στα οποία, έξι μήνες μετά την καταστροφή, προτείνεται μια αντιστάθμιση κωμική σε σχέση με τις ζημίες που έχουνποστεί και τις προσπάθειες που έχουν καταβάλει. Η Επιτροπή πρότεινε, στο νομοθετικό πακέτο Erika II, τη σύσταση κοινοτικού ταμείου αποζημίωσης, του Ταμείου COPE. Το σχετικό κείμενο εγκρίθηκε από το Ευρωπαϊκό Κοινοβούλιο σε πρώτη ανάγνωση τον Ιούνιο του 2001 και έκτοτε φαίνεται να έχει μπλοκαριστεί στο Συμβούλιο.

1. Μπορεί να αναφέρει το Συμβούλιο τους λόγους που έχει μπλοκαριστεί η πρόταση αυτή·

2. Στο πλαίσιο της αποκατάστασης των ζημιών του Prestige, οι φορολογούμενοι των κρατών μελών θαποχρεωθούν να χρηματοδοτήσουν τοπόλοιπο για την αποκατάσταση των ζημιών. Η προσφυγή στο Ταμείο COPE θα επέτρεπε την αντιμετώπιση της σκανδαλώδους αυτής κατάστασης. Δεδομένου ότι το Ταμείο COPE δεν δημιουργήθηκε εξ αιτίας του μπλοκαρίσματος στο Συμβούλιο, ποιες εναλλακτικές λύσεις είναι σε θέση το Συμβούλιο να προτείνει·

3. Στο πλαίσιο του Ταμείου IOPC γίνονται σήμερα διαπραγματεύσεις σχετικά με το ύψος της αποζημίωσης που θα πρέπει να καταβάλλεται και τη διαδικασία που θα πρέπει να ακολουθείται για την αποκατάσταση των ζημιών που προξενούνται από τις πετρελαιοκηλίδες. Τα κράτη μέλη της Ευρωπαϊκής Ένωσης έχουν μια κοινή προσέγγιση στις διαπραγματεύσεις αυτές·

Απάντηση

(13 Οκτωβρίου 2003)

Είναι ακριβές ότι η Επιτροπή πρότεινε το Δεκέμβριο του 2000, στα πλαίσια της δέσμης Erika II, τη σύσταση κοινοτικού ταμείου αποκατάστασης των ζημιών που οφείλονται σε πετρελαϊκή ρύπανση στα ευρωπαϊκά ύδατα. Μετά από μια πρώτη συζήτηση της πρότασης το Συμβούλιο Μεταφορές κατέληξε, το Δεκέμβριο 2000, στο συμπέρασμα ότι είναι αναγκαίο να εξασφαλιστεί κατάλληλο και, στο μέτρο του δυνατού, γενικό καθεστώς περί ευθύνης και αποζημίωσης για τις ζημίες που προκαλούνται λόγω ρύπανσης από πετρελαιοειδή ή άλλες επικίνδυνες και ρυπογόνες ουσίες οι οποίες μεταφέρονται μέσω θαλάσσης, και ότι είναι προτιμότερο να επιτευχθεί ο στόχος αυτός μέσω διεθνούς λύσης στα πλαίσια του Διεθνούς Ναυτιλιακού Οργανισμού (ΙΜΟ), η οποία να συνίσταται στη δημιουργία ενός συμπληρωματικού ταμείου για ζημίες στα πλαίσια του Διεθνούς Ταμείου Αποζημίωσης για Πετρελαϊκή Ρύπανση (IOPCF). Λαμβάνονταςπόψη τα ανωτέρω, η εξέταση της πρότασης της Επιτροπής διεκόπη εν αναμονή του αποτελέσματος των σχετικών διαβουλεύσεων στα πλαίσια του ΙΜΟ. Ενόψει των διαβουλεύσεων αυτών, τα κράτη μέλη και η Επιτροπή συμφώνησαν, τον Ιούνιο του 2001, μια κοινή προσέγγιση ώστε να επιτευχθεί συμφωνία για την δημιουργία ενός τέτοιου ταμείου το ταχύτερο δυνατό, και κατά προτίμηση έως το 2003, στα πλαίσια του IOPCF και του ΙΜΟ.

Η ανωτέρω προσέγγιση αποδείχθηκε εύστοχη, αφού στη Διπλωματική Διάσκεψη της 16ης Μαΐου 2003 εγκρίθηκε νέο πρωτόκολλο, το οποίο προσαρτάται στις ισχύουσες συμβάσεις για την ευθύνη και την αποκατάσταση των ζημιών από πετρελαϊκή ρύπανση. Με το πρωτόκολλο αυτό, δημιουργείται Διεθνές Συμπληρωματικό Ταμείο Αποζημίωσης για Πετρελαϊκή Ρύπανση, το οποίο συνεπάγεται σε πενταπλασιασμό της αποζημίωσης που παρέχεται επί του παρόντος στα θύματα βάσει των ισχυόντων συστημάτων σε 750 εκατομμύρια Ειδικών Τραβηκτικών Δικαιωμάτων (ΕΤΔ), δηλαδή σε 910 εκατομμ. ευρώ περίπου για κάθε ατύχημα. Το νέο ταμείο είναι ανοικτό σε κάθε μέλος τουπάρχοντος Διεθνούς Ταμείου Αποζημίωσης για Πετρελαϊκή Ρύπανση.

Το πρωτόκολλο θα είναι ανοικτό προςπογραφή την 31η Ιουλίου 2003 και το νέο ταμείο θα αρχίσει να λειτουργεί μόλις το πρωτόκολλο επικυρωθεί από οκτώ τουλάχιστον κράτη, η συνεισφορά των οποίων στο καθεστώς αποζημίωσης αντιστοιχεί στην παραλαβή εκ μέρους τους συνολικής ποσότητας

τουλάχιστο 450 εκατομμυρίων τόνων πετρελαίου. Συνεπώς, η επικύρωση του πρωτοκόλλου από τα 15 κράτη μέλη της ΕΕ βάσει των δεσμεύσεων που έχουν αναλάβει, όπως σημειώθηκε από το Συμβούλιο (Δεκέμβριος 2002) και το Ευρωπαϊκό Συμβούλιο (Μάρτιος 2003), αρκεί για να εξασφαλιστεί η έναρξη ισχύος της εν λόγω πράξης.

Το νέο συμπληρωματικό ταμείο θα συμβάλει στην εξασφάλιση της πλήρους και ταχείας αποζημίωσης των θυμάτων μελλοντικών πετρελαιοκηλίδων σε παγκόσμια κλίμακα.